laion/Wikipedia-Exotic huggingface dataset:
ঢাকার অর্থনীতি

ঢাকার অর্থনীতি বলতে গণপ্রজাতন্ত্রী বাংলাদেশের রাজধানী ঢাকা মহানগরীর অর্থনৈতিক কর্মকাণ্ড বোঝায়। অর্থনীতির বৃহত্তম জোগানদার যা, ২০২০ সালে স্থুল অভ্যন্তরীণ উৎপাদনে $৯২ বিলিয়ন ডলার এবং ক্রয় ক্ষমতা সমতায় $১৬২ বিলিয়ন ডলার অবদান রেখেছে। ঢাকার অর্থনীতি বাংলাদেশের মোট দেশজ উৎপাদনের ৪০% অবদান রাখে। ঢাকা যদি একটি সার্বভৌম দেশ হতো তবে এটি মিয়ানমার, শ্রীলঙ্কা, নেপাল, ভুটান, মালদ্বীপ, আফগানিস্তান এবং ভারত, বাংলাদেশ ও পাকিস্তানের চেয়ে এগিয়ে বিশ্বের পঞ্চাদশতম অর্থনীতি এবং দক্ষিণ এশিয়ার চতুর্থ বৃহত্তম অর্থনীতি হিসাবে স্থান পেত। দক্ষিণ এশিয়ার মাথাপিছু জিডিপিতেও ঢাকার গুরুত্বপূর্ণ অবদান রয়েছে। ঢাকা স্টক এক্সচেঞ্জ, বাংলাদেশ ব্যাংক এবং বেক্সিমকো, বসুন্ধরা গ্রুপ, প্রান-আরএফএল গ্রুপের মতো বড় আর্থিক প্রতিষ্ঠানগুলোর আঞ্চলিক সদর দফতর দেশের আর্থিক কেন্দ্র হিসাবে কাজ করে। গ্লাক্সোস্মিথক্লাইন, হাইডেলবার্গ সিমেন্ট, রেকিট বেনকিসার, এইচএসবিসি, ব্রিটিশ আমেরিকান টোব্যাকো এবং নেসলে এর মতো বহুজাতিক প্রতিষ্ঠানের আঞ্চলিক সদর দফতরও ঢাকায় অবস্থিত। ঢাকা স্টক এক্সচেঞ্জ হল বাংলাদেশের বৃহত্তম স্টক এক্সচেঞ্জ এবং দক্ষিণ এশিয়ার দ্বিতীয় বৃহত্তম বাজার মূলধন। এতে শেয়ারের পরিমাণ প্রায় $৪৮ বিলিয়ন ডলার। কয়েকটি প্রধান নদীর রুটের পাশে অবস্থানের কারণে, বাংলাদেশে ব্যবসায়ের ক্ষেত্রে ঢাকা একটি গুরুত্বপূর্ণ কেন্দ্র হিসেবে ব্যবহৃত হয়ে আসছে। প্রাচীনকালে ঢাকাতে মসলিন উৎপাদিত ও লেনদেন হতো। ইতালীয় ভ্রমণকারী নিকোলাও মানুচি ১৯৬২–সালে ঢাকায় এসেছিলেন। তাঁর মতে এখানে কেবল দুটি কুঠি ( ট্রেডিং পোস্ট ) ছিল - একটি ইংরেজদের এবং অন্যটি ডাচদের। জাহাজগুলো সূক্ষ্ম সাদা সুতি এবং সিল্কের কাপড় দিয়ে বোঝাই থাকতো। ঢাকার শহরতলিতে তৈরী ইট মোট জাতীয় পণ্যে সামান্য রাখে উপরন্তু বাতাসে PM এর মান ২.৫ পর্যন্ত বৃদ্ধি করে। যা বায়ু দূষণে উল্লেখযোগ্য ভূমিকা রাখে। ঢাকায় অবস্থিত ঔষধবিজ্ঞান, টেক্সটাইল, ফার্মাসিউটিক্যালস্ এবং আর্থিক প্রতিষ্ঠানগুলো থেকে বাংলাদেশ উল্লেখযোগ্য রপ্তানি আয় অর্জন করে। ঢাকায় তৈরি পণ্য রফতানি আয় ২০১২ সালে ছিলো আনুমানিক $১০ বিলিয়ন ডলার। সম্প্রতি ফার্মাসিউটিক্যালস এবং বাংলাদেশে তথ্যপ্রযুক্তি ১৫.৬৮% এবং ৭.২৮% বৃদ্ধি পেয়েছে।[তথ্যসূত্র প্রয়োজন] বাংলাদেশের অর্থনীতি "Dhaka, Bangladesh GDP and Income Distribution"। www.canback.com। ১ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১ জুলাই ২০২০।  "Dhaka, Bangladesh GDP and Income Distribution"। www.canback.com। ১ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১ জুলাই ২০২০।  Akter, Sayeeda (৩ মার্চ ২০১০)। "Economic life carved in history"। The Daily Star। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৫।  অনিরুদ্ধ রায় (২০১২)। "মানুচি, নিকোলো"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  Sohara Mehroze Shachi (সেপ্টেম্বর ৫, ২০১৮)। "Bangladesh's Air Pollution Problem Grows, Brick by Brick"। Undark। সংগ্রহের তারিখ সেপ্টেম্বর ৭, ২০১৮। The kiln operations alone — while representing just 1 percent of the country’s GDP — generate nearly 60 percent of the particulate pollution in Dhaka, according to Bangladesh’s Department of Environment (DOE).
কসাই (দ্ব্যর্থতা নিরসন)

উইকিঅভিধানে কসাই শব্দটি খুঁজুন। কসাই শব্দটি দিয়ে প্রাণি হত্যা করে তার মাংসবিক্রেতা বোঝানো হয়। শব্দটি দ্বারা নিম্নের বিষয় সমূহ নির্দেশিত হতে পারে- কসাই - ১৯৮০ সালে মুক্তিপ্রাপ্ত বাংলাদেশি চলচ্চিত্র। কসাই - ২০২১ সালে মুক্তিপ্রাপ্ত বাংলাদেশি চলচ্চিত্র। কসাই পাখি - ছোট ও মাঝারি আকারের মাংসাশী পাখি। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
শংকর ঘোষ

শংকর ঘোষ একজন ভারতীয় বাঙালি রাজনৈতিক নেতা। তিনি বর্তমানে ভারতীয় জনতা পার্টি দলের সাথে যুক্ত। ২০২১ পশ্চিমবঙ্গ বিধানসভা নির্বাচনের প্রাক্কালে শঙ্কর ঘোষ তার পুরনো রাজনৈতিক দল ভারতের কমিউনিস্ট পার্টি (মার্ক্সবাদী) ছেড়ে বিজেপিতে যোগদান করেন। এ বছরই তিনি থেকে শিলিগুড়ি বিধানসভা কেন্দ্র থেকে বিধানসভা নির্বাচনে লড়েন এবং বিধায়ক নির্বাচিত হন। "https://www.thestatesman.com/india/ghosh-joins-bjp-no-word-candidature-1502957026.html"।  |title= এ বহিঃসংযোগ দেয়া (সাহায্য)
নেত্রা কুমানন

নেত্রা কুমানন একজন ভারতীয় মহিলা নৌ-চালক ক্রীড়াবিদ। তিনি নৌচালনায় বিশ্বকাপে একটি পদক জিতেছিলেন এবং ২০২০র গ্রীষ্মকালীন অলিম্পিকের জন্যে একটি কোটা অর্জন করেন। তিনিই অলিম্পিকের জন্য যোগ্যতা অর্জনকারী প্রথম ভারতীয় মহিলা নৌ-চালক ক্রীড়াবিদ। তিনি এস-আর-এম বিশ্ববিদ্যালয় মেকানিক্যাল ইঞ্জিনিয়ারিং নিয়ে পড়াশোনা করছেন। "Who Is Nethra Kumanan"। Ashutosh Sharma। Outlook। ৮ এপ্রিল ২০২১। সংগ্রহের তারিখ ১০ এপ্রিল ২০২১।  "From tennis and dancing to sailing, Nethra Kumanan's journey to Olympics"। The Times of India। ৯ এপ্রিল ২০২১। সংগ্রহের তারিখ ১০ এপ্রিল ২০২১।  "Who is Nethra Kumanan"। Olympic Channel। ৮ এপ্রিল ২০২১। সংগ্রহের তারিখ ১০ এপ্রিল ২০২১।  "Nethra Kumanan becomes first Indian woman sailor to qualify for Olympics"। The Times of India। ৭ এপ্রিল ২০২১। সংগ্রহের তারিখ ১০ এপ্রিল ২০২১।
কোরেল ড্র

কোরেল ড্র একটি ভেকটর ভিত্তিক গ্রাফিক্স সফটওয়্যার। ইলাস্ট্রেটর এর বিকল্প হিসাবে আইবিএম পিসি তে ব্যবহার্য । বর্তমানে ম্যাক এর জন্য ও পাওয়া যায়। প্রিন্টিং মিডিয়ায় ব্যপক ভাবে ব্যবহার হয়। কোন কিছু ছাপানোর ক্ষেত্রে ইলাস্ট্রেটর/কোরেল ফাইনাল আউটপুট দেবার জন্য ব্যবহার হয়। ফটোশপ বা ইমেজ সম্পাদনা গ্রাফিক্স সফটওয়্যার এ শুধু ছবির বা গ্রাফিক্সের কারুকার্য করা হয়, টেক্সট ও ফাইনাল প্রিন্ট বা ফিল্মে প্রিন্ট নেয়ার জন্য কোরেল ব্যবহার করতে হয়। এটি উইনডোজ এর জন্য তৈরি হলেও পরবর্তিতে ম্যাকিনটোশের জন্য পাওয়া যায়। কোরেল ড্র মুলত উইন্ডোজ ৩ এর জন্য তৈরি করা হলেও বর্তমানে এটি উইন্ডোজ এক্সপি, উইন্ডোজ ভিসতা, উইন্ডোজ ৭, উইন্ডোজ ৮ এবং কম্পাটিবল হিসাবে উইন্ডোজ ১০ সমর্থন করে। এর সর্বশেষ সংস্করণ কোরেল ড্র ২০১৮ ১০ এপ্রিল ২০১৮ সালে প্রকাশিত হয়। বর্তমানে ইহার ২০২৪ এর সংস্করণ উপলব্ধ। "System Requirements — CorelDraw Graphics Suite X5"। ২৮ মার্চ ২০১০ তারিখে মূল থেকে আর্কাইভ করা। সংগ্রহের তারিখ ৫ মার্চ ২০১৬।  দাপ্তরিক ওয়েবসাইট Old CorelDraw 4 product announcement (May 20, 1993 / Listing availability for Windows, OS/2, CTOS and Unix) টেমপ্লেট:Graphics file formats
নওশাদ সিদ্দিকী

মোঃ নওশাদ সিদ্দিকী (জন্ম:১৯৯৩) একজন ভারতীয় রাজনীতিবিদ। তিনি ইন্ডিয়ান সেক্যুলার ফ্রন্ট নামক একটি রাজনৈতিক দলের চেয়ারম্যান। বর্তমানে তিনি পশ্চিমবঙ্গ বিধানসভায় ভাঙড় বিধানসভা কেন্দ্রের বিধায়ক হিসেবে দায়িত্ব পালন করছেন। নওশাদ সিদ্দিকী ১৯৯৩ সালে জন্মগ্রহণ করেন। তার বাবা আলি আকবর সিদ্দিকী ছিলেন ফুরফুরা শরিফের ছোট হুজুর খ্যাত পীর জুলফিকার আলির পুত্র। সে সূত্রে তিনি ফুরফুরা শরীফের প্রতিষ্ঠাতা মোহাম্মদ আবু বকর সিদ্দিকির চতুর্থ প্রজন্মের ব্যক্তি। নওশাদের বড় ভাই আব্বাস সিদ্দিকী ইন্ডিয়ান সেক্যুলার ফ্রন্টের প্রতিষ্ঠাতা। ২০১৫ সালে তিনি আলিয়া বিশ্ববিদ্যালয়ের অধীনে স্নাতকোত্তর ডিগ্রি অর্জন করেন। ২০২১ সালের ২১ জানুয়ারি আব্বাস সিদ্দিকী ইন্ডিয়ান সেক্যুলার ফ্রন্ট নামে নতুন একটি রাজনৈতিক দল প্রতিষ্ঠা করেন এবং তার ছোট ভাই নওশাদকে দলটির চেয়ারম্যান নিযুক্ত করেন। ২০২১ সালের বিধানসভা নির্বাচনকে সামনে রেখে দলটি ভারতীয় জাতীয় কংগ্রেস ও বাম দলগুলোকে নিয়ে সংযুক্ত মোর্চা গঠন করে। ২০২১ সালের পশ্চিমবঙ্গ বিধানসভা নির্বাচনে নওশাদ ভাঙড় থেকে নির্বাচিত হন। উক্ত নির্বাচনে সংযুক্ত মোর্চা এই একটি আসনেই জয়লাভ করে। "কে এই আব্বাস সিদ্দিকী, কীভাবে উত্থান, জানুন 'ভাইজানের' অজানা কাহিনি"। asianetnews.com। ৪ মার্চ ২০২১। সংগ্রহের তারিখ ২০২১-০৫-১৮।  "Md. Nawsad Siddique - Affidavit Information of Candidate"। myneta.info। সংগ্রহের তারিখ ২০২১-০৫-১২।  Singh, Shiv Sahay; Datta, Sudipta (২০২১-০৪-০৯)। "West Bengal Assembly Elections | Crucible of ISF, Bhangar reflects experiment in Muslim politics"। The Hindu (ইংরেজি ভাষায়)। আইএসএসএন 0971-751X। সংগ্রহের তারিখ ২০২১-০৫-১২।  "Indian Secular Front ups ante on seats"। টেলিগ্রাফ ইন্ডিয়া। সংগ্রহের তারিখ ২০২১-০৫-১২।  "একলা বিরোধী নওশাদের হাজিরায় স্পিকার নির্বাচন বিধানসভায়"। আনন্দবাজার পত্রিকা। সংগ্রহের তারিখ ২০২১-০৫-১৮।
কিনি হ্রদ

কিনি হ্রদ (ইংরেজিঃKinney Lake) কানাডার ব্রিটিশ কলাম্বিয়া প্রদেশের রবসন পর্বত প্রাদেশিক উদ্যানের অন্তর্গত একটি পর্বত বেস্টিত হ্রদ। হ্রদটি রবসন পর্বত ও সিনামন পর্বতচূড়ার মধবর্তী পাদদেশে এবং (আপার ফ্রেজার নদী'র উপনদী) রবসন নদী প্রবাহের মধস্থিত জলাভূমি। এটির অন্ত ও বহিঃপ্রবাহ রবসন নদী ও আশেপাশের পর্বতে বারিপাতের প্রবাহ হতে সৃষ্ঠ। এই অঞ্চলের প্রথম অভিযাত্রী কানাডিয় ভূতত্ত্ববিদ আর্থার ফিলিমন কোলম্যান তার বন্ধু জর্জ কিনি'র নামানুসারে ১৯০৭ সালে এই হ্রদের নামকরণ করেছিলেন। জর্জ কিনি এই হ্রদটির অবস্থান প্রথম চিহ্নিত করেছিলেন। ১৯০৭ সালে টরন্টো বিশ্ববিদ্যালয়ের ভূতত্ত্বের অধ্যাপক আর্থার ফিলিমন কোলম্যান তার অভিযাত্রী বন্ধু পাদ্রি জর্জ কিনি'র নামানুসারে এই হ্রদের নামকরণ করেছিলেন। জর্জ কিনি এবং ডোনাল্ড 'কার্লি' ফিলিপসকে রবসন পর্বতের প্রথম আরোহণকারীর কৃতিত্ব দেয়া হয়। ১৯০৯ সালের আগস্টে তারা রবসন পর্বত জয় করেছিলেন। পরবর্তীতে জর্জ কিনি তার এক স্মৃতিকথায় তার অভিজ্ঞতা বর্ণনা করেছিলেন। ১৯১১ সালে এ ও হুইলারের 'রবসন পর্বত মানচিত্রে' হ্রদটি প্রথম অন্তর্ভুক্ত হয় এবং ১৯১২ সালের ২ এপ্রিল কানাডিয় আলপাইন জার্নাল তাদের সাময়ীকিতে মানচিত্রটি অন্তর্ভুক্ত করে। কিনি হ্রদ, এটির মূল প্রবাহ রবসন নদীর উৎস হতে মোহনার পর্যন্ত মোট দৈর্ঘ্যের ঠিক মাঝামাঝি জায়গায় রবসন ও সিনামন পর্বতচূড়ার অবস্থিত। বার্গ হ্রদের মেঠোপথ ধরে ৪.২ কিলোমিটার পর এই হ্রদের দেখা মিলে। হ্রদের পাড়ে একটি তাবুতে রাত্রিযাপনের স্থান আছে। "BC Geographical Names"। apps.gov.bc.ca। ২০২১-০৫-১৭ তারিখে মূল থেকে আর্কাইভ করা। সংগ্রহের তারিখ ২০২১-০৫-১৭।  কোলম্যান, আর্থার ফিলিমন (২০০৬)। The Canadian Rockies: New and Old Trails (ইংরেজি ভাষায়)। রকি মাউন্টেন বুকস লিমিটেড। পৃষ্ঠা ১৪৫,১৬২,১৬৮,১৮২,১৯৩। আইএসবিএন 9781894765763। ১৭ মে ২০২১ তারিখে মূল থেকে আর্কাইভ করা। সংগ্রহের তারিখ ১৮ মে ২০২১।  Kinney, George (১৯১০)। "To The Top of Mount Robson" [রবসন পর্বতের চূড়ার পথে]। Canadian Alpine Journal (ইংরেজি ভাষায়)। ২ (২): ২১-৪৪।  প্রবেশদ্বার:  ভূগোল উইকিপিডিয়ার সহপ্রকল্পে কিনি হ্রদ: কমন্স হতে মিডিয়া উইকিউপাত্ত হতে উপাত্ত
ম্যাকিন্টশ

অ্যাপল ম্যাকিন্টশ, সংক্ষেপে ম্যাক, একটি বিখ্যাত কম্পিউটার সিরিজ। যুক্তরাষ্ট্রের কম্পিউটার প্রযুক্তি বিষয়ক এবং কম্পিউটার নির্মাণকারী প্রতিষ্ঠান অ্যাপল কম্পিউটার এ ধরনের কম্পিউটার বাজারে নিয়ে আসে। আই বি এম প্রস্তুতকৃত কম্পিউটারের শক্ত প্রতিদ্বন্দ্বী হিসাবে আবির্ভাব। অ্যাপল প্রথম গ্রাফিক্স আইকন সংবলিত অপারেটিং সিসটেম উপহার দেয়। এটি শুরু থেকে এখন পর্যন্ত ব্রান্ড কম্পিউটার তৈরি করে যাচ্ছে, এর কোন ক্লোন হয় না। ম্যাকিনটোশ(যা ১৯৯৮ সাল হতে বাজারে ম্যাক নামে পরিচিত হয়ে আসছে) হল অ্যাপল ইনকর্পোরেটেড উদ্ভাবিত একটি পার্সোন্যাল কম্পিউটারের সিরিজ। মূলত আমেরিকার স্টিভ জবস ম্যাকিনটোশ কম্পিউটারের উদ্ভাবক। ১৯৮৪ সালের ১০ জানুয়ারী বিশ্ববাসী তার মাধ্যমে সত্যিকারের ম্যাকিনটোশ কম্পিউটারের সাথে পরিচিত হয়। এটি ছিল ইন্টিগ্রাল গ্রাফিক্যাল ইউজার ইন্টারফেস ও মাউস ব্যবহৃত কোম্পানীর প্রথম বাণিজ্যিকভাবে বাজারজাতকৃত পার্সোন্যাল কম্পিউটার। প্রথম মডেলটির নামকরণ পরবর্তীতে ম্যাকিনটোশ ১২৮কে করা হয়। ম্যাকিনটোশ প্রজেক্টটি মূলত ১৯৭৯ সালে অ্যাপলের একজন কর্মী জেফ রাসকিন এর হাত ধরে শুরু হয়, যিনি সাধারণভাবে স্বল্প মূল্যে এবং সহজে ব্যবহারযোগ্য একটি কম্পিউটারের কথা ভেবেছিলেন। তিনি কম্পিউটারটির নামকরণ তার প্রিয় জাতের আপেল ম্যাকিনটোশ এর নামে করতে চেয়েছিলেন। কিন্তু একই নামে পূর্বের একটি অডিও ইক্যুইপমেন্ট ম্যানুফ্যাকচারার প্রতিষ্ঠান বর্তমান ছিল। সে কারণে ম্যাকিনটোশ নামকরণ নিয়ে প্রাথমিক অবস্থায় একটি আইনি জটিলতার সৃষ্টি হয়। তবে পরবর্তীতে বানানটি সামান্য পরিবর্তন করে এ সমস্যার সমাধান করা হয়। ম্যাকিনটোশ কম্পিউটারের প্রথম মডেলটির নাম ছিল লিসা। ১৯৮৩ সালে অ্যাপল কোম্পানী এই মডেলটির উদ্ভাবন করে ।প্রায় তিন বছরেরও বেশি সময়ের গবেষণা ও পরিশ্রমের ফসল এই ‘লিসা’। প্রজেক্টটিতে ব্যয় হয়েছিল প্রায় পাঁচ কোটি ডলার। স্টিভ জবস তার প্রিয় মেয়ে লিসার নামানুসারে এই মডেলটির নাম রাখেন লিসা । লিসার পরবর্তী সময়ে অ্যাপল কোম্পানী বিভিন্ন সময়ে তাদের অন্যান্য মডেল যেমন- ম্যাকিনটোশ এক্সএল, ম্যাকিনটোশ ১২৮কে, ম্যাকিনটোশ ৫১২কে, ম্যাকিনটোশ প্লাস, ম্যাকিনটোশ পোর্টেবল, পাওয়ারবুক, আইম্যাক জি৪, ম্যাকবুক, ম্যাকবুক এয়ার ইত্যাদি বাজারে নিয়ে আসে। পূর্বের মডেলগুলো থেকে চিকন এবং বড় এ সময়ের আধুনিক আইম্যাকে রয়েছে স্লিম স্ক্রিন, আলাদা কিবোর্ড এবং মাউস। সর্বশেষ ২৭ ইঞ্চির আইম্যাকটিতে ব্যবহার করা হয়েছে ইনটেল প্রসেসর এবং ফিউশন ড্রাইভ ডেটা স্টোরেজ। Raskin, Jef (মে ১৯৮৪)। "More Mac Reactions"। BYTE (letter)। পৃষ্ঠা 20। সংগ্রহের তারিখ ২২ ডিসেম্বর ২০১৬।  Williams, Gregg (ফেব্রুয়ারি ১৯৮৪)। "The Apple Macintosh Computer"। BYTE। পৃষ্ঠা 30। সংগ্রহের তারিখ ২২ ডিসেম্বর ২০১৬।  Horn, Bruce। "On Xerox, Apple and Progress"। Folklore.org। সংগ্রহের তারিখ ২২ ডিসেম্বর ২০১৬।  Simon, Jeffrey S. Young, William L. (২০০৬-০৪-১৪)। iCon : Steve Jobs, the greatest second act in the history of business (Newly updated. সংস্করণ)। Hoboken, NJ: John Wiley & Sons(retrieved via Google Books)। আইএসবিএন 978-0471787846। সংগ্রহের তারিখ ২২ ডিসেম্বর ২০১৬।  Hertzfeld, Andy। "The father of the Macintosh"। Folklore.org। সংগ্রহের তারিখ ২২ ডিসেম্বর ২০১৬।  Hertzfeld, Andy। "Eulogy for Brian"। Folklore.org। সংগ্রহের তারিখ ২২ ডিসেম্বর ২০১৬।
জীবন মৃত্যু

জীবন মৃত্যু হল একটি জনপ্রিয় বাংলা চলচ্চিত্র যা পরিচালনা করেন হীরেন নাগ ও বিশ্বনাথ রায়। এই চলচ্চিত্রটি ১৪ এপ্রিল ১৯৬৭ সালে বি.এম.ডি. মুভিজ প্রাইভেট লিমিটেড ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন গোপেন মল্লিক। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া দেবী, তরুণ কুমার, কমল মিত্র। ১৯৭০ সালে একই নামে হিন্দি রিমেক তৈরি হয় যার মুখ্য চরিত্রে অভিনয় করেন ধর্মেন্দ্র এবং রাখী। ব্যাংকের একজন সৎ কর্মচারী অশোককে আত্মসাতের মিথ্যা মামলায় ফাঁসিয়ে জেল খাটছে। তার সাজা ভোগ করার পর, সে ফিরে আসে এবং সঠিক প্রতিশোধ নেওয়ার জন্য একজন শিখ ব্যবসায়ীর পরিচয় ধরে নেয়। উত্তম কুমার সুপ্রিয়া দেবী তরুণ কুমার কমল মিত্র বিমলেন্দু বন্দ্যোপাধ্যায় মন্টু বন্দ্যোপাধ্যায় সত্য বন্দ্যোপাধ্যায় শিশির বটব্যাল মিহির ভট্টাচার্য সমিতা বিশ্বাস সৌরিন চ্যাটার্জী সুব্রত চ্যাটার্জী সুনির্মল চ্যাটার্জী অরুণ চৌধুরী পরিতোষ চৌধুরী ধীরাজ দাস মিন্টু দাশগুপ্ত সকল গানের সুরকার গোপেন মল্লিক। "Jiban Mrityu (1967)"। Indiancine.ma। সংগ্রহের তারিখ ২০২১-০৫-১৯।  "Uttam Kumar and intimations of immortality"। The Hindu (ইংরেজি ভাষায়)। ২০২০-০৭-২৪। আইএসএসএন 0971-751X। সংগ্রহের তারিখ ২০২১-০৫-১৯।  "Jiban Mrityu (1967) - Review, Star Cast, News, Photos"। Cinestaan। ২০২১-০৫-১৯ তারিখে মূল থেকে আর্কাইভ করা। সংগ্রহের তারিখ ২০২১-০৫-১৯।  "Jeevan Mrityu (1970) - IMDb"।  "সংরক্ষণাগারভুক্ত অনুলিপি"। ২২ মে ২০২১ তারিখে মূল থেকে আর্কাইভ করা। সংগ্রহের তারিখ ২২ মে ২০২১।  ইন্টারনেট মুভি ডেটাবেজে জীবন মৃত্যু (ইংরেজি)
শেনয়নগর

শেনয়নগর দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল। এটি চেন্নাইয়ের বৃহত্তর আন্নানগর অঞ্চলের অংশ। লোকালয়ের উত্তর দিকে রয়েছে আন্নানগর পূর্ব, উত্তর-পূর্ব দিকে কীলবক্কম, দক্ষিণ-পূর্ব দিকে শেঠপট্টু, দক্ষিণ দিকে আমাইন্দকরাই, দক্ষিণ পশ্চিম দিকে অরুমবক্কম ও‌ উত্তর-পশ্চিম দিকে আন্নানগর অবস্থিত। এখানে রয়েছে তিরু ভি কল্যাণসুন্দরম উদ্যান। তামিলনাড়ু রাজ্য সরকার শিশুদের উৎসাহিত এবং প্রশিক্ষিত করতে ২০০৬ খ্রিস্টাব্দে এখানে একটি স্কেটিং পার্ক নির্মাণ করে। চেন্নাই মেট্রোর সবুজ লাইনের তালিকাভুক্ত শেনয়নগর মেট্রো স্টেশনটি এই লোকালয়ে পরিষেবা প্রদান করে। শেনয় একটি গোষ্ঠীর নাম এবং একটি পদবী। ব্রিটিশ শাসনকালে এবং ব্রিটিশ শাসন পরবর্তীকালে মাদ্রাজ শহরে প্রশাসনিক এবং শাসনতন্ত্রের ব্যবস্থা নিয়ন্ত্রণে শেনয় মহাশয় মাদ্রাজ সরকারকে যথেষ্ট পরিমাণ সাহায্য এবং পরিকল্পনা দান করে। তার স্মৃতিতে মাদ্রাজ শহরের চল্লিশটি পুলিশ আধিকারিকের অধীন অঞ্চলের একটি অংশের নামকরণ করা হয় শেনয়নগর। "Revamped Thiru Vi Ka Park to have a delayed opening"। The Hindu। Chennai: Kasturi & Sons। ১ জানুয়ারি ২০১৮। সংগ্রহের তারিখ ৭ জানুয়ারি ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) google maps https://www.thehindu.com/society/history-and-culture/This-might-have-been-in-French/article15858192.ece/amp/
হারুন-অর-রশীদ (কৃষিতত্ত্ববিদ)

হারুন-অর-রশীদ (জন্ম: ১ জুলাই ১৯৫৪) একজন বাংলাদেশী কৃষিতত্ত্ববিদ। তিনি পটুয়াখালী বিজ্ঞান ও প্রযুক্তি বিশ্ববিদ্যালয়ের (পবিপ্রবি) কৃষিতত্ত্ব বিভাগের অধ্যাপক এবং বিশ্ববিদ্যালয়টির সাবেক উপাচার্য। হারুন-অর-রশীদ ১৯৫৪ সালের ১ জুলাই ঝালকাঠির রাজাপুর উপজেলার সাঙ্গর গ্রামে জন্মগ্রহণ করেন। তার বাবা আবদুল কাদের আকন এবং মা সোনা বারু। তিনি যশোর শিক্ষা বোর্ডের অধীনে ১৯৬৯ সালে মাধ্যমিক এবং ১৯৭১ সালে উচ্চমাধ্যমিক পাস করেন। তিনি তৎকালীন সোভিয়েত রাশিয়ার কুবান এগ্রিকালচারাল ইনস্টিটিউট থেকে ১৯৮২ সালে কৃষিতত্ত্বে স্নাতকোত্তর এবং রাশিয়ার কুবান স্টেট এগ্রেরিয়ান ইউনিভার্সিটি থেকে শস্য বিজ্ঞানের উপর গবেষণার জন্য ১৯৯২ সালে পিএইচডি ডিগ্রি অর্জন করেন। হারুন-অর-রশীদ ১৯৮২ সালে তৎকালীন পটুয়াখালী কৃষি কলেজে (পরবর্তীকালে পবিপ্রবি) শিক্ষকতা জীবন শুরু করেন। তিনি কলেজটির অধ্যক্ষ হিসেবেও দায়িত্ব পালন করেন। হারুন পটুয়াখালী বিজ্ঞান ও প্রযুক্তি বিশ্ববিদ্যালয়ের কৃষিতত্ত্ব বিভাগে দীর্ঘদিন অধ্যাপনা করেছেন। কর্মজীবনে তিনি বিশ্ববিদ্যালয়টির কৃষি অনুষদের ডিন, পিজিএসের ডিন, ডিনস্ কাউন্সিলের আহ্বায়ক, প্রভোস্ট, পরিচালক (পরিকল্পনা, উন্নয়ন ও ওয়ার্কস্), রিজেন্ট বোর্ডের সদস্য, বঙ্গবন্ধু পরিষদের সভাপতিসহ বিভিন্ন গুরুত্বপূর্ণ পদে অধিষ্ঠিত ছিলেন। হারুন-অর-রশীদ ২০০৮ সালে আট মাস মেয়াদে পটুয়াখালী বিজ্ঞান ও প্রযুক্তি বিশ্ববিদ্যালয়ের উপাচার্য ছিলেন। তিনি পুনরায় ২০১৭ সালের ৫ জানুয়ারি থেকে পরবর্তী চার বছর পবিপ্রবির উপাচার্য হিসেবে দায়িত্ব পালন করেন। জাতীয় ও আন্তর্জাতিক জার্নালে তার প্রায় ২৫টি গবেষণাপত্র প্রকাশিত হয়েছে। তিনি একাধিক গবেষণা প্রকল্পে মুখ্য গবেষক হিসেবে গবেষণা করেছেন। এছাড়া তিনি উল্লেখযোগ্য সংখ্যক স্নাতকোত্তর ও পিএইচডি পর্যায়ের শিক্ষার্থীর গবেষণা তত্ত্বাবধায়ক হিসেবে দায়িত্ব পালন করেন। তিনি বাংলাদেশ কৃষিতত্ত্ব সমিতি ও কৃষিবিদ ইনস্টিটিউশন বাংলাদেশসহ বিভিন্ন পেশাজীবী সংগঠনের সদস্য। "ড. হারুন-অর-রশীদ পবিপ্রবির উপাচার্য"। সমকাল। ৬ জানুয়ারি ২০১৭। ১৮ মে ২০২১ তারিখে মূল থেকে আর্কাইভ করা। সংগ্রহের তারিখ ১৯ মে ২০২১।  "CURRICULUM VITAE OF Professor Dr. Md. Harun-Or-Rashid" [অধ্যাপক ড. মো. হারুন-অর-রশীদের জীবন বৃত্তান্ত] (পিডিএফ)। পবিপ্রবি (ইংরেজি ভাষায়)। সংগ্রহের তারিখ ১৭ জুলাই ২০২১।  "পটুয়াখালী প্রযুক্তি ভার্সিটিতে প্রফেসর হারুন ভিসি ও প্রফেসর আলী প্রো-ভিসি"। দৈনিক ইত্তেফাক। ৮ জানুয়ারি ২০১৭। ১৮ মে ২০২১ তারিখে মূল থেকে আর্কাইভ করা। সংগ্রহের তারিখ ১৯ মে ২০২১।
রাখাল চিত্রকর

রাখাল চিত্রকর (১৯শ/২০শ শতাব্দী) একজন খ্যাতনামা বাঙালি পটুয়া বা পটশিল্পী। বীরভূম জেলার সরধা গ্রামে জন্ম। পিতার নাম মহতাব। তাদের পূর্বপুরুষের অনেকেই নাম-করা পটশিল্পী ছিলেন। তাঁর প্ৰপিতামহ মানিক চিত্রকর, পিতামহ কৈলাস এবং পিতা মহতাব সকলেই বীরভূমের বিখ্যাত যম-পটচিত্র অঙ্কনে পারদর্শী ছিলেন। তিনি মনে করতেন, হাত হাতি ঘোড়া/তিন টিপন্যার গোড়া অর্থাৎ যে হাত হাতি ও ঘোড়া আঁকতে পারে সে জগৎসংসারের যাবতীয় বিষয় আঁকতে পারবে। তাঁর পুত্র বাকুর মূল জীবিকাও ছিল প্ৰতিমা-নির্মাণ ও পট অঙ্কন। রাখাল চিত্রকরের কাছেই বাকুর শিল্পশিক্ষা। বসু, অঞ্জলি; সেনগুপ্ত, সুবোধচন্দ্র, সম্পাদকগণ, প্রথম খন্ড (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৪৬৪। আইএসবিএন 978-8179551356। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Bandyopādhyāẏa, Debāśisa (১৯৭২)। Bīrabhūmera Yama-paṭa o paṭuẏā। Subarṇarekhā।
তালতলী সরকারি মডেল মাধ্যমিক বিদ্যালয়

তালতলী সরকারি মডেল মাধ্যমিক বিদ্যালয় বঙ্গোপসাগরের তীরবর্তী অঞ্চল বরগুনা জেলার তালতলী উপজেলায় অবস্থিত একটি মাধ্যমিক বিদ্যালয়। বিদ্যালয়টি ১৯৬৯ সালে কয়েকজন গন্যমান্য ব্যক্তিবর্গের উদ্যোগে প্রতিষ্ঠিত হয়। ১৯৯৩ সালে এটি এসএসসি পরীক্ষার সেন্টার হল হিসেবে প্রতিষ্ঠিত হয়। বিদ্যালয়টি ৪টি পৃথক ভবনে শ্রেণী কার্যক্রম পরিচালনা করে থাকে। বিদ্যালয়টির শিক্ষা কার্যক্রম জাতীয় শিক্ষাক্রম অনুযায়ী পরিচালিত হয়। একেডেমিক শিক্ষার পাশাপাশি তালতলী সরকারি মডেল মাধ্যমিক বিদ্যালয়ের ছাত্র-ছাত্রীরা নিয়মিত সহশিক্ষা কার্যক্রমে অংশগ্রহণ করে আসছে। তাদের রয়েছে নিজস্ব স্কাউট দল, ফুটবল দল, ক্রিকেট দল, ব্যাডমিন্টন দল ও ভলিবল দল। বিদ্যালয়ের ছাত্রছাত্রীরা নিয়মিতভাবে জেলা-উপজেলা পর্যায়ের নানা প্রতিযোগিতায় অংশগ্রহণ করে আসছে। তাছাড়া, বিভিন্ন জাতীয় দিবস তারা স্বতঃস্ফূর্তভাবে পালন করে থাকে। বিদ্যালয়ের প্রধান শিক্ষক পরিমল চন্দ্র সরকার সহ বিদ্যালয়টিতে মোট ১৪ জন শিক্ষক রয়েছেন। "বিদ্যালয়ের ইতিহাস"। বরিশাল শিক্ষা বোর্ড। সংগ্রহের তারিখ ৩১ মার্চ ২০১৮।  "শিক্ষক বিবরণী"। বরিশাল শিক্ষা বোর্ড। সংগ্রহের তারিখ ৩১ মার্চ ২০১৮।  মাধ্যমিক-ও-নিম্ন-মাধ্যমিক-বিদ্যালয় "তালতলী উপজেলার মাধ্যমিক ও উচ্চ মাধ্যমিক বিদ্যালয়ের তালিকা" |ইউআরএল= এর মান পরীক্ষা করুন (সাহায্য)। জাতীয় তথ্য বাতায়ন। সংগ্রহের তারিখ ৩১ মার্চ ২০১৮। [স্থায়ীভাবে অকার্যকর সংযোগ] "এক নজরে বিদ্যালয়ের তথ্য"। বরিশাল শিক্ষা বোর্ড। সংগ্রহের তারিখ ৩১ মার্চ ২০১৮।  "বিদ্যালয়ের ফলাফল"।
সৌদামিনী দেবী

সৌদামিনী দেবী (১৮৪৭-১৯২০) ছিলেন একজন ভারতীয় বাঙালী লেখিকা, সঙ্গীত রচয়িতা ও অনুবাদিকা। তিনি জন্মসূত্রে সৌদামিনী ঠাকুর এবং বৈবাহিকসূত্রে সৌদামিনী গঙ্গোপাধ্যায় নামেও পরিচিত। সৌদামিনী দেবী (জন্ম: ১৮৪৭ খ্রীস্টাব্দ) ছিলেন মহর্ষি দেবেন্দ্রনাথ ঠাকুর ও সারদা দেবীর দ্বিতীয় কন্যা। তিনি ছিলেন বেথুন স্কুলের প্রথম যুগের ছাত্রী। ঠাকুর পরিবারের অন্যান্য মহিলা সদস্যেরা তাঁকে অনুসরণ করলেও, স্বর্ণকুমারী দেবী প্রধানত বাড়িতেই লেখাপড়া শিখেছিলেন। সৌদামিনী দেবীর বিয়ে হয়েছিল নদীয়া জেলার দিগনগর গ্রামের যাদবচন্দ্র গঙ্গোপাধ্যায়ের পুত্র সারদাপ্রসাদ গঙ্গোপাধ্যায়ের সঙ্গে। ১৮৮৩ সালের ৯ ডিসেম্বর রবীন্দ্রনাথ ঠাকুর ও মৃণালিনী দেবীর বিয়ের দিন তার স্বামী সারদাপ্রসাদের শিলাইদহে মৃত্যু ঘটে। এরপর তিনি পুত্র (সত্যপ্রসাদ) ও কন্যাদের (ইরাবতী ও ইন্দুুমতী) নিয়ে ঠাকুরবাড়িতেই কাটান। অবশ্য ১৮৭৫ খ্রিষ্টাব্দে দেবেন্দ্রনাথের পত্নী সারদাদেবীর মৃত্যুর পর, বৃহৎ ঠাকুর পরিবারের তিনিই গৃহকর্তীর দায়িত্ব পালন করেছেন। ১৯২০ খ্রিষ্টাব্দে তিনি মৃত্যবরণ করেন। সৌদামিনী দেবী কর্তৃক রচিত গ্রন্থগুলি হল: "অদ্ভুত রামায়ণ" এবং "পিতৃস্মৃতি"। তিনি পিতা দেবেন্দ্রনাথ ঠাকুরকে নিয়ে রচনা করেন পিতৃস্মৃতি। ঠাকুরবাড়ির সাঙ্গীতিক পরিবেশে তিনিও সঙ্গীতানুরাগিণী হয়ে উঠছিলেন। তাঁর রচিত গানের নমুনা খুব বেশি পাওয়া যায় না। ঠাকুরবাড়িতে তাঁর রচিত একটি ব্রহ্মসঙ্গীত বেশ জনপ্রিয়তা পেয়েছিল। এই গানটি হলো− প্রভু পূজিব তোমারে। সংসদ বাঙালি চরিতাভিধান, রবিজীবনী (১-৯ খণ্ড)। প্রশান্তকুমার পাল Centenary Volume- Rabindranath Tagore, Sahitya Academi, New Delhi, Fourth printing1992, ISBN 81- 7201-332-9, Genealogy, page 448 "রবীন্দ্রনাথের গান ঠাকুরবাড়ির আঙিনায়"। www.aajkaal.in/। ২০২১-০৫-১৯ তারিখে মূল থেকে আর্কাইভ করা। সংগ্রহের তারিখ ২০২১-০৫-১৯।  দেবী চৌধুরানী, ইন্দিরা, স্মৃতিসম্পুত, রবীন্দ্রভবন, ভারতী। "কবিগুরুর বিয়ের গল্প"। www.risingbd.com। সংগ্রহের তারিখ ২০২১-০৫-১৯।  "Mrinalini Devi (Raichoudhuri), 1872-1902; Rabindranath's wife"। দ্য স্কটিশ সেন্টার অফ টেগোর স্টাডিজ (ইংরেজি ভাষায়)। ২০১৯-০২-০৫। সংগ্রহের তারিখ ২০২১-০৫-১৯।  উইকিসংকলনে এই লেখকের লেখা মূল বই রয়েছে: সৌদামিনী দেবী
শেরশাবাদিয়া

শেরশাবাদিয়া হলো বাঙালি মুসলিমদের একটি সম্প্রদায়, যারা ভারতের পশ্চিমবঙ্গ, বিহার এবং ঝাড়খণ্ডে বসবাস করে। শেরশাবাদিয়া শব্দের (ফারসি ভাষায়: شیرشآبادیہ) আক্ষরিক অর্থ হল শেরশাবাদ সংক্রান্ত (উপভাষা বা ঐতিহাসিক অঞ্চল হিসেবে)। এ সম্প্রদায়টির উৎপত্তি উত্তর মুর্শিদাবাদ ও দক্ষিণ মালদা জুড়ে বিস্তৃত পূর্বতন শেরশাবাদ পরগনা নামক অঞ্চল থেকে হয়। ব্রিটিশ আমলে শেরশাবাদিয়া সম্প্রদায়ের লোকজন ওয়াহাবী আন্দোলন নামে পরিচিত ব্রিটিশবিরোধী আন্দোলনে জড়িত ছিল। তাই ব্রিটিশ কর্তৃপক্ষ এদের অপরাধপ্রবণ গোত্র হিসেবে তালিকাভুক্ত ছিল, যদিও পরে তালিকা থেকে মুছে ফেলা হয়েছিল। শেরশাবাদিয়া সম্প্রদায়ের মানুষ মূলত পশ্চিমবঙ্গ এবং বিহারের সীমান্তবর্তী জেলাগুলিতে বসবাস করে। এই জেলাগুলি হল পশ্চিমবঙ্গ রাজ্যের মালদা, মুর্শিদাবাদ, উত্তর ও দক্ষিণ দিনাজপুর এবং বিহার রাজ্যের পূর্ণিয়া, কাটিহার ও কিসানগঞ্জ। এছাড়া ঝাড়খণ্ড রাজ্যের পাকুড় ও সাহেবগঞ্জ জেলাতেও এরা বাস করে। তারা বাংলা ভাষার স্থানীয় শেরশাবাদিয়া উপভাষায় কথা বলে, যেটিকে বরেন্দ্রী-বাংলা অথবা রাঢ়ী-বাংলা উপভাষার অংশ হিসেবে গণ্য করা হয়, যদিও অধিকাংশ ভাষাতত্ত্ববিদগণ এটিকে বরেন্দ্রী উপভাষার মধ্যে অন্তর্ভুক্ত করেন। তারা প্রচলিত মুসলিম মাযহাবগুলি অনুসরণ করে না এবং তারা পীর-দরবেশের (সাধু) অনুসরণ করে না। বিবাহের সময় তারা 'হলদি-মাখা', 'বায়না-করা', 'গীদ-গাহা' (মহিলা গান), 'থুবরা-খাওয়া' ইত্যাদি অনুষ্ঠান করে। নতুন জন্মগ্রহণকারী শিশুর জন্য তারা ছ্যালা দেখা, কামানী, আকিকা প্রভৃতি আচার অনুষ্ঠান পালন করে। তাদের ঐতিহ্যবাহী খাবারগুলি হল কালায়ের উটি (বা রুটি) (কলাই ডাল এবং চালের গুঁড়ো দিয়ে তৈরি এক ধরনের রুটি), আইখ্যার ক্ষীর, আন্ধাসা (বা আনাসা) (চালের গুঁড়ো এবং গুড় দিয়ে তৈরি কেক), পান্তা (বিশেষ পদ্ধতিতে তৈরি বাসি ভাত) এবং চিত্যাই (চালের গুঁড়া দিয়ে তৈরি এক ধরনের রুটি) ইত্যাদি। খোট্টা জনগোষ্ঠী ""West Bengal Commission for Backward Classes Report on Shershabadia"" (পিডিএফ)। www.wbcdc.gov.in। সংগ্রহের তারিখ ১৯ শে মে ২০২১।  এখানে তারিখের মান পরীক্ষা করুন: |সংগ্রহের-তারিখ= (সাহায্য) People of India Bihar Volume XVI Part Two edited by S Gopal & Hetukar Jha। Seagull Books। পৃষ্ঠা pages 876 to 877। উদ্ধৃতি শৈলী রক্ষণাবেক্ষণ: অতিরিক্ত লেখা (link) ""West Bengal Commission for Backward Classes Report on Shershabadia"" (পিডিএফ)। www.wbcdc.gov.in। সংগ্রহের তারিখ ২০ মে ২০২১।